เมื่อวันที่ 6 พฤษภาคม 2561 เป็นวันที่ประจำเดือนใกล้หมดแล้วค่ะแล้วคือไปมีเพศสัมพันธ์กับแฟนแล้วแฟนบอกว่าแตกนอกแล้ววันที่ 11 พฤษภาคม 2561 ประจำเดือนมาอีกรอบหนึ่ง เป็นเลือดสีน้ำตาลออกเป็นสีแดงค่อนข้างเล็กน้อยไม่มากหนัก อาการนี้มีสิทธิ์ท้องไหมคะ
สวัสดีค่ะ @การที่มีเลือดออกกระปริดกระปรอย สามารถเกิดได้จากหลายสาเหตุ เช่น ภาวะแทรกซ้อนจากการตั้งครรภ์ ภาวะฮอร์โมนเพศหญิงไม่สมดุลมักพบในวัยรุ่นที่เริ่มมีประจำเดือน หรือวัยใกล้หมดประจำเดือน ผลข้างเคียงของยาคุมกำเนิด ความเครียด เนื้องอกในมดลูก มดลูกหรืออุ้งเชิงกรานอักเสบ เป็นต้น @ส่วนการหลั่งนอกนั้น ยังสามารถทำให้เกิดการตั้งครรภ์ได้ค่ะ เพราะในน้ำหล่อลื่นเพศชาย อาจมีอสุจิออกมาปะปนได้ @ดังนั้นจึงแนะนำให้รอดูว่า ประจำเดือนรอบถัดไปมาหรือไม่ หากขาดประจำเดือนในรอบถัดไป 2สัปดาห์ขึ้นไป ควรทดสอบการตั้งครรภ์ดูนะคะ ส่วนเลือดออกทางช่องคลอดที่มากระปริดกระปรอยนั้น หากยังคงมาลักษณะนี้บ่อยครั้ง ควรไปพบสูตินารีแพทย์เพื่อตรวจวินิจฉัยโรคอีกทีนะคะ